|  |
| --- |
|  |
|
| Polipéptido inhibidor gástrico |
| **Identificadores** |
| Símbolo | GIP |
| Entrez | 2695 |
| HUGO | 4270 |
| OMIM | 137240 |
| RefSeq | NM\_004123 |
| UniProt | P09681 |
| **Outros datos** |

O **polipéptido inhibidor gástrico**, abreviado como **GIP** (do inglés), e tamén chamado **péptido inhibidor gástrico** ou **péptido insulinotrópico dependente da glicosa** é unha hormona peptídica que forma parte da familia de hormonas da secretina.
O GIP, xunto co péptido similar ao glicagón 1 (GLP-1), pertencen a unha clase de moléculas coñecidas como incretinas.

Actualmente, pénsase que a súa principal función é estimular a secreción de insulina.

Síntese e transporte
--------------------

O GIP deriva dunha proproteína de 153 aminoácidos codificada polo xene GIP do cromosoma 17 e circula como un péptido bioloxicamente activo de 42 aminoácidos. É sintetizada polas **células K**, que se encontran na mucosa do duodeno e no xexuno.

Como todas as hormonas endócrinas, o GIP é transportado pola circulación sanguínea.

Os receptores do polipéptido inhibidor gástrico son sete proteínas transmembrana encontradas nas células beta do páncreas.

Funcións
--------

O seu nome tradicional é *péptido inhibidor gastrointestinal*, *péptido inhibidor gástrico* ou *péptido gastroinhibidor* porque se cría que neutralizaba a secreción ácida gástrica para protexer ao intestino delgado do ácido, reducir a velocidade do paso dos alimentos polo estómago, e inhibir a motilidade gastrointestinal. Porén, hoxe sábese que iso é incorrecto, porque se descubriu que os devanditos efectos só se atinguen con niveis de hormona maiores dos fisioloxicamente normais, e que estes resultados ocorren naturalmente no corpo por efecto doutra hormona similar, a secretina.

Polo contrario, agora crese que a función do GIP é inducir a secreción de insulina, que é estimulada principalmente pola hiperosmolaridade de glicosa no duodeno. Despois deste descubrimento, algúns investigadores prefiren utilizar o novo nome da hormona: *péptido insulinotrópico dependente da glucosa*, que se pode abreviar coas mesmas siglas (GIP). A cantidade de insulina secretada é maior cando a glicosa se administra oralmente que cando se fai por vía intravenosa.

Tamén se pensa que o GIP ten un efecto significativo no metabolismo dos ácidos graxos a través da estimulación da actividade da lipoproteinlipase nos adipocitos. A liberación de GIP foi demostrada en animais ruminantes e podería xogar un papel na partición de nutrientes na produción de leite (metabolismo lipídico). O GIP secrétase en resposta á primeira alimentación materna (costro) en cabritos, nos que o GIP se mide pola vea umbilical antes de que se peche. Por razóns éticas, a secreción de GIP foi demostrada en humanos só a unha idade aproximada de 10 días. Con respecto ao papel do GIP no metabolismo de lípidos, os niveis suprafisiolóxicos desta hormona teñen unha acción lipoxénica; porén, a acción da colaxenase degrada o GIP/receptores de GIP en protocolos experimentais. O GIP é parte do sistema endócrino difuso e, como consecuencia, é difícil demostrar os seus efectos fisiolóxicos ou clínicos. En comparación coa insulina os seus efectos son moi sutís.

Patoloxía
---------

As persoas que sofren de diabetes mellitus tipo 2 non responden ao GIP e teñen niveis máis baixos de secreción de GIP despois dunha comida comparados cun non diabético. Nunha investigación con ratos knockout, encontrouse que os receptores de GIP se correlacionan coa resistencia á obesidade.

Notas
-----

1. ↑  Meier JJ, Nauck MA (2005). "Glucagon-like peptide 1(GLP-1) in biology and pathology". *Diabetes Metab. Res. Rev.* **21** (2): 91–117. PMID 15759282. doi:10.1002/dmrr.538.
2. ↑  Efendic S, Portwood N (2004). "Overview of incretin hormones". *Horm. Metab. Res.* **36** (11–12): 742–6. PMID 15655702. doi:10.1055/s-2004-826157.
3. ↑  Thorens B (1995). "Glucagon-like peptide-1 and control of insulin secretion". *Diabète & métabolisme* **21** (5): 311–8. PMID 8586147.
4. ↑  Skrha, J.; Hilgertová, J.; Jarolímková, M.; Kunešová, M.; Hill, M. (2010). "Meal test for glucose-dependent insulinotropic peptide (GIP) in obese and type 2 diabetic patients". Physiological research / Academia Scientiarum Bohemoslovaca 59 (5): 749–755. PMID 20406045.
5. ↑  Yamada Y, Seino Y (2004). "Physiology of GIP--a lesson from GIP receptor knockout mice". *Horm. Metab. Res.* **36** (11–12): 771–4. PMID 15655707. doi:10.1055/s-2004-826162.

Véxase tamén
------------

### Ligazóns externas

* MeshName - Gastric+inhibitory+polypeptide

| * v
* c
* e
Sistema endócrino: hormonas |
| --- |
| Glándulasendócrinas | 

|  |  |  |  |  |  |  |  |
| --- | --- | --- | --- | --- | --- | --- | --- |
| Eixe Hipotalámico-hipofisario | 

|  |  |
| --- | --- |
| Hipotálamo | GnRH ·  TRH ·  dopamina ·  CRH ·  GHRH/somatostatina  ·  hormona concentradora da melanina |
| Neurohipófise | Vasopresina ·  Oxitocina |
| Adenohipófise | Con subunidade α (FSH, LH, TSH) ·  prolactina ·  Derivadas da POMC (CLIP, ACTH, MSH, endorfinas, lipotropina) ·  hormona do crecemento (GH) |

 |
| Eixe adrenal |  **Córtex adrenal:** aldosterona ·  cortisol ·  DHEA **Medula adrenal:** adrenalina (epinefrina) ·  noradrenalina (norepinefrina) |
| Eixe tiroide |  **Tiroide:** hormona tiroide (T3 e T4) ·  calcitonina **Paratiroide:** hormona paratiroide (PTH) |
| Eixe gonadal | **Testículo:** testosterona ·  AMH ·  inhibina
 **Ovario:** estróxeno (estradiol) ·  proxesterona ·  activina  ·  inhibina ·  relaxina (embarazo) 
 **Placenta:** hCG (con subunidade α) ·  HPL ·  estróxeno ·  proxesterona |
| Outros |  **Páncreas:** glicagón ·  insulina ·  amilina ·  somatostatina ·  polipéptido pancreático
 **Glándula pineal:** melatonina |

 |
| Outrosórganos | **Timo:** timosina ·  timopoetina ·  timulina
*Aparato dixestivo:*  **Estómago:** gastrina ·  ghrelina ·   **Duodeno:**  colecistoquinina ·  GIP ·  secretina ·  motilina ·  VIP ·   **Íleo:**  enteroglicagón · péptido YY ·  **Fígado/**outros: factor de crecemento similar á insulina (IGF-1, IGF-2)
 **Tecido adiposo:** leptina ·  adiponectina ·  resistina
**Esqueleto:** osteocalcina
 **Riles:** *Aparato xustaglomerular* (renina) ·  *células peritubulares* (EPO) ·  calcitriol ·  prostaglandina
 **Corazón:** péptido natriurético auricular (ANP)  ·  péptido natriurético cerebral (BNP) |
| Tipos: *Hormona peptídica* ·  *Hormona esteroide* ·  *Hormona derivada de aminoácidos* |

|  |  |
| --- | --- |
| Control de autoridades | 
* Wd: Q22677256
* MAG: 2776129832

 |

|  |  |
| --- | --- |
| Identificadores | 
* MeSH: D005749
* MeSH: D06.472.317.400
* RefSeq: NP\_004114
* UMLS: C0017132
* UniProt: P09681

 |